Táto malá odolná škatuľka funguje ako digitálny fotoaparát. Podstatou fotopasce sú jej pohybové senzory, ktoré keď detegujú pohyb, začnú v určitom intervale vytvárať snímky a zachytia tak aktivitu, ktorá sa odohráva v monitorovanom priestore. Dôležité je aj to, na akú vzdialenosť dokážu senzory pohyb zachytiť. Fotopasca spravidla nevytvára plynulý videozáznam, ale produkuje sekvenciu snímok. Na trhu sú aj modely, ktoré dokážu vyhotoviť súvislé video. Fotopasce s nočným videním a prísvitom dokážu monitorovať priestor aj v tme alebo za zhoršených svetelných podmienok. Ďalšou výhodou je, že sú poháňané batériami (klasickými AA alebo lítiovými batériami). Dokážu v rámci konektivity komunikovať na diaľku, ak majú zabudovaný GSM modul a slot na SIM kartu. Pri detekcii pohybu vám pošlú upozornenie alebo fotografiu aktivity cez MMS alebo e-mail do vášho telefónu. Existujú aj modely s WiFi pripojením. Väčšina z modelov tiež disponuje slotom na microSD kartu, kde ukladá samotné snímky. Tieto zariadenia sú odolnejšie ako bežné fotoaparáty a zároveň majú vyšší stupeň maskovania a sú veľmi nenápadné. Použité môžu byť na domoch, chatách, záhradách či priamo v lese, práve vďaka dobre výdrži. Aj preto sú fotopasce využívané poľovníkmi na monitorovanie zveri.\r